Dum in istius erumnosa seculi vivitur peregrinatione, interimque dum tempus instat, in quo ablui peccata redemique possunt, debet homo ex rebus sibi a Deo conlatis ea delere atque ad cæleste regnum gressus suos tota cordis aviditate dirigere. Unde ego Rotbertus, in Dei nomine, et uxor mea, Joza nomine, cognoscentes nos per fragilitatem carnis multum deliquisse, donamus Deo et sanctis ejus apostolis, pro animabus nostris, curtilum unum in villa quæ Flacilerias dicitur. Preter hoc in ipsa eadem villa etiam pratum quoddam donamus, ut a die presenti et deinceps ejusdem loci habitatores quod illis visum fuerit faciant. Terminatur de duabus partibus via publica, a mane terra Sancti Petri, de quarta parte terra Leotaldi. S. Rotberti et uxoris ejus Jozæ. S. Dominici. S. Bernardi. Actum villa Scotialas.